Merkezê Îrtîbatî û Çapemenîye yê QSDyî bi eşkerayîyêke da zanayene ke netîceya hêrişê droneyê çekdarî yê dewleta tirke de Amûdê de 4 şerwanê Hêzanê Erkê Xopawitişî şehîd bîyê.
Eşkerayîye wina ya:
''Vizêr droneyêkê çekdarî yê dewleta tirke ya îşxalkere da noqtaya Hêzanê Erkê Xopawitişî ya Amûdê. Netîceya nê hêrişî de 4 şerwanî şehîd bîyî û xeylêk hemwelatîyî birîndar bîyî. Hêrişanê vera Kobanê de zî domanêk şehîd bi û 4 hemwelatîyî zî birîndar bîyî.
Asta hêrişkerîya dewleta tirke reyna sûc û binpaykerdişanê ci eşkera kena. Ganî waro mîyanneteweyî vera ney nêrazîbîyayîşê xo bimojno û Tirkîya ra biwazo ke herême ra vejîya.
Ma soz danê ke qetî qesasê şehîdanê xo bigêrê.''
